CELEX: 32006R1204
Language: mt
Date: 2006-08-09 00:00:00
Title: Regolament tal-Kummissjoni (KE) Nru 1204/2006 tad- 9 ta' Awwissu 2006 li jemenda l-Anness V tar-Regolament tal-Kunsill (KE) 1899/2005 dwar il-limiti kwantitattivi ta’ ċerti prodotti ta’ l-azzar

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               160
            
         REGOLAMENT TAL-KUMMISSJONI (KE) Nru 1204/2006
   tad-9 ta' Awwissu 2006
   li jemenda l-Anness V tar-Regolament tal-Kunsill (KE) 1899/2005 dwar il-limiti kwantitattivi ta’ ċerti prodotti ta’ l-azzar
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1899/2005 tas-27 ta' Ġunju 2005 dwar l-amministrazzjoni ta’ ċerti restrizzjonijiet fuq-importazzjonijiet ta' ċerti prodotti ta’ l-azzar mill-Federazzjoni Russa (1) u b'mod partikolari l-Artikolu 5 tiegħu,
   Billi:
   
               (1)
            
            
               Il-Komunità Ewropea u l-Federazzjoni Russa ffirmaw ftehim dwar kummerċ f’ċerti prodotti ta’ l-azzar fit-3 ta’ Novembru 2005 (2) (“il-Ftehim”).
            
         
               (2)
            
            
               L-Artikolu 3(3) tal-Ftehim jipprevedi li kwantitajiet mhux użati f’sena speċifika jistgħu jinġarru għas-sena ta’ wara sa massimu ta’ 7 % tal-limitu relevanti kwantitattiv imsemmi fl-Anness II tal-Ftehim.
            
         
               (3)
            
            
               Skond l-Artikolu 3(4) tal-Ftehim, jistgħu jsiru trasferimenti bejn gruppi ta’ prodotti sa 7 % tal-limitu kwantitattiv ta’ grupp ta’ prodott speċifiku u trasferimenti bejn kategoriji ta’ prodott jistgħu jsiru sa massimu ta’ 25 000 tunnellata.
            
         
               (4)
            
            
               Ir-Russja għarrfet lill-Komunità bl-intenzjoni tagħha li tuża d-dispozizzjonijiet ta’ l-Artikolu 3(3) u (4) fil-limiti ta’ żmien imsemmija fil-Ftehim. B’riżultat tat-talba Russa, huwa xieraq li jsiru l-aġġustamenti meħtieġa għal-limiti kwantitattivi għas-sena 2006.
            
         
               (5)
            
            
               Ir-Regolament (KE) Nru. 1899/2005 għandu jkun emendat skond dan,
            
         ADOTTAT DAN IR-REGOLAMENT:
   Artikolu 1
   Il-limiti kwantitattivi għas-sena 2006 msemmija fl-Anness V għar-Regolament (KE) 1899/2005 jinbidlu ma’ dawk imsemmija fl-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ għoxrin jum wara li jkun ippublikat fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 9 ta' Awwissu 2006.
      
         
            Għall-Kummissjoni
         
         Peter MANDELSON
         
            Membru tal-Kummissjoni
         
      
   
   
      (1)  ĠU L 303, 22.11.2005, p. 1.
   
      (2)  ĠU L 303, 22.11.2005, p. 39.
   
      ANNESS
      LIMITI KWANTITATTIVI GĦAS-SENA 2006
      
                  (tunnellata)
               
            
                  Prodotti
               
               
                  2006
               
            
                  SA Prodotti ċatti rrumblati
               
            
                  SA1. Kojls
               
               
                  995 554 
               
            
                  SA2. Folji tqal
               
               
                  201 025 
               
            
                  SA3. Prodotti oħra ċatti rrumblati
               
               
                  462 118 
               
            
                  SA4. Prodotti llegati
               
               
                  103 015 
               
            
                  SA 5. Folji quarto llegati
               
               
                  22 010 
               
            
                  SA 6. Pjanċi b’kisja u llegati li jsiru permezz ta’ tisfif tal-metall mingħajr l-użu tas-sħana
               
               
                  109 604 
               
            
                  SB. Prodotti twal
               
            
                  SB1. Travi
               
               
                  50 373 
               
            
                  SB2. Virga tal-wajer
               
               
                  195 080 
               
            
                  SB3. Prodotti oħra twal
               
               
                  289 151 
               
            
                  
                     Nota: SA u SB huma kategoriji ta’ prodotti
                  SA1 sa SA6 u SB1 sa SB3 huma gruppi ta’ prodotti